શ્રીલંકાના વડાપ્રધાન ભારતની મુલાકાતે આવે તે પહેલા ત્યાંની સરકારે ભારતને પોતાની તરફથી ખાસ ભેટ આપી છે. શ્રીલંકાએ 30 કરોડ ડોલર (એટલે કે 22 અબજ રૂપિયાથી પણ વધારે)ની હાઉસિંગ ડીલ ચીનની કંપનીને આપવાનો નિર્ણય બદલી દીધો છે. શ્રીલંકાની સરકારે જણાવ્યું કે હવે આ ડીલને ભારતીય કંપનીના જોઈન્ટ વેન્ચર દ્વારા પૂર્ણ કરાશે. શ્રીલંકાના વડાપ્રધાન રાનિલ વિક્રમસિંઘે શનિવારે ભારત આવવાના છે. તેમની વડાપ્રધાન નરેન્દ્ર મોદી સાથે પણ મુલાકાત યોજાશે.